**ՀԻՄՆԱՎՈՐՈՒՄ**

**«ՀԱՐՈՒԹՅՈՒՆ ՄԵՀՐԻԲԱՆՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ ՀՈՂԱՄԱՍՆ ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԻ ՀԵՏ ՓՈԽԱՆԱԿԵԼՈՒՆ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 71-րդ հոդվածի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2001 թվականի ապրիլի 12-ի N-286 որոշմամբ հաստատված կարգի 29-36-րդ կետերի պահանջներին համապատասխան։

Աբովյան համայնքի ղեկավարին է դիմել Հարություն Մեհրիբանյանը իրեն սեփականության իրավունքով պատկանող հիմք` 2012 թվականի հուլիսի 31-ի N 31072012-07-0100 վկայական) Աբովյան քաղաքի 3-րդ միկրոշրջանի թիվ 22/2 հասցեում գտնվող 16.0 քառակուսի մետր մակերեսով բնակելի կառուցապատման հողամասը համայնքային սեփականություն հանդիսացող հողամասի հետ փոխանակելու համար։ Դիմումատուի փոխանակվող հողամասը գտնվում է բակային տարածքում և այն կառուցապատելուն առարկում են հարևանությամբ գտնվող բաազմաբնակարան բնակելի շենքի բնակիչները, քանի որ այն հանդիսանում է շենքի բակի ազատ մնացած տարածքը, որտեղ խաղում են մանկահասակ երեխաները։ Առաջացել է հողի օգտագործման անարդյունավետություն, սեփականատերը չի կարողանում այն օգտագործել ըստ նշանակության։

Հաշվի առնելով վերը նշված հանգամանքը, տվյալ հողամասը որպես բակային ընդհանուր օգտագործման տարածք օգտագործելու համար առաջարկվում է այն փոխանակել Աբովյան համայնքի սեփականություն հանդիսացող (հիմք՝ 2023 թվականի ապրիլի 28-ի N 28042023-07-0257 վկայական, կադաստրային ծածկագիր՝ 07-002-0039-1750) Աբովյան քաղաքի Շուշի թաղամասի թիվ 12 հասցեում գտնվող 16.0 քառակուսի մետր մակերեսով հասարակական կառուցապատման հողամասի հետ։։ Առկա է նաև «ՎԱՐՄՕՆ ՌԻԵԼԹԻ» ՍՊԸ կողմից 04.07.2023թ. 129-01/Վ-023 և 129Ա-01/Վ-023 շուկայական արժեքի գնահատման վերաբերյալ մասնագիտական եզրակացությունները, ըստ որոնց փոխանակման առաջարկվող համայնքային հողամասի շուկայական արժեքը, գնահատման ժամանակ, գնահատվում է 575 000 դրամ, իսկ քաղաքացու հողամասինը՝ 750 000 դրամ։ Հարություն Մեհրիբանյանը հայտնել է, որ փոխանակման ժամանակ և դրանից հետո, գնային տարբերությունների արդյունքում համայնքից որևէ ֆինանսական կամ այլ փոխհատուցման պահանջ չունի։

«Հարություն Մհրիբանյանին սեփականության իրավունքով պատկանող հողամասն Աբովյան համայնքի սեփականություն հանդիսացող հողամասի հետ փոխանակելուն համաձայնություն տալու մասին» Աբովյան համայնքի ավագանու որոշման նախագծի ընդունման առնչությամբ այլ իրավական ակտերի ընդունման անհրաժեշտություն չի առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**